50 Edwɛkɛ mɔɔ Gyihova ɛha la ɛne:“Bɛ mame ewolebɔlɛ kɛlata ne+ mɔɔ menvale menvoanle ye la wɔ ni?Anzɛɛ menli mɔɔ metua bɛ kakɛ la anu boni a mendɔnenle bɛ memaanle ye a?Nea! Bɛ ɛtane ne mɔ ati+ a mendɔnenle bɛ a,Yɛɛ bɛ mɛladonlɛ ti a menvoanle bɛ mame a.+2 Duzu ati a akee membale la awie biala ɛnle ɛke ɛ?Kɛmɔti a menvɛlɛle la awie biala anlie zo ɛ?+Asoo me sa le ezinra somaa mɔɔ ɔngola ɔnlie bɛ,Anzɛɛ menlɛ tumi mɔɔ mefa medie bɛ ɔ?+Nea! Metendɛ a nyevile sesa;+Memaa azule kakyi ɛsɛlɛ.+Nuhua fɛlɛ ɛnnyia nzule la ati, bɛkpɔlɔ,Na nzuhɔne ti, bɛwu.3 Mefa awozinli mekeda anwuma,+Na memaa bɛkeda ɛrele.”4 Tumivolɛ Awulae Gyihova ɛmaa me ɛtafinlimalɛ mɔɔ bɛtete ye kpalɛ la,*+Amaa meanwu kɛzi mebaha edwɛkɛ kpalɛ meahile mɔɔ ɛvɛ la.*+Nwonlomɔ biala ɔtunwue me;Ɔbuke me nzo ɔmaa metie edwɛkɛ kɛ menli mɔɔ bɛhilehile bɛ la.+5 Tumivolɛ Awulae Gyihova ɛbuke me nzo,Na meande atua.+Meammaa me nzo anyɛ se.+6 Mengakyile me nzi memaanle menli mɔɔ bo me laNa menvale me nvoka memaanle menli mɔɔ tudu nwolɛ enrinli la.*Meanva me nyunlu meanvea anyiemgba nee nyɛlɛ.+7 Tumivolɛ Awulae Gyihova baboa me.+Yemɔti me nyunlu ɛnrɛgua aze.Ɛhye ati meyɛ me nyunlu kɛ bolɛ ɛsesebɛ,+Na meze kɛ menrɛbɔ anyiemgba.8 Ahenle mɔɔ bua me benle la ɛbikye.Nwane a bahola abɔ me somolɛ* a?+Ɔdwazo ɔmaa yɛbɔ ye zo.Nwane a lɛ me nwo edwɛkɛ a?Maa ɔbikye me.9 Nea! Tumivolɛ Awulae Gyihova baboa me.Nwane a babua me fɔlɛ a?Nea! Bɛ muala bɛbatete kɛ tɛladeɛ.Ngɛkɛba bali bɛ bɔkɔɔ.10 Bɛ nuhua boni a sulo GyihovaNa ɔtie ye sonvolɛ ne ane a?+Nwane a ɛlua awozinli nu mɔɔ wienyi biala ɛnle ɛkɛ a?Maa ɔva ɔ rɛle ɔwula Gyihova duma ne anu na ɔdudu ɔhisa ye Nyamenle ne.*11 “Nea! Bɛdabɛ mɔɔ bɛlɛwuda senle,Bɛamaa yeadudu la amuala,Bɛlua bɛ senle ne wienyi ne anu,Wɔ senle ne mɔɔ ɛlɛtudu la anu.Debie mɔɔ bɛbanyia bɛavi me sa nu la ɛne:Bɛbadeda aze wɔ nyane kpole nu.
Ɔbodwɛkɛ
^ Hibulu aneɛ nu, “ɛmaa me menli mɔɔ bɛhilehile bɛ la ɛtafinlimalɛ.”
^ Anzɛɛ ɔkola ɔkile, “meamaa mɔɔ ɛvɛ la anwosesebɛ la.”
twi_Latn fon_Latn bam_Latn umb_Latn